KLASA: 007-02/23-01/1

URBROJ: 251-176-23-20

Zagreb, 5. listopada 2023.

**ZAPISNIK**

**28. sjednice Školskog odbora održane 5. listopada 2023.**

**Početak sjednice:** 18.00

**Prisutni članovi Školskog odbora:** Višnja Dianežević, Marija Dianežević, Davor Radić, Zvonimir Bulić, Ivana Kujundžić

**Odsutni članovi Školskog odbora**: Drago Župarić Iljić, Marija Luković

Sjednici je prisutan ravnatelj Vatroslav Gabrić i zapisničar Monika Sakoman, tajnica

Sjednicu otvara predsjednica Školskog odbora Višnja Dianežević, pozdravlja prisutne, konstatira kvorum (**prisutno 5 od ukupno 7 članova**) i za raspravu predlaže dnevni red iz poziva

**DNEVNI RED:**

1. Usvajanje zapisnika 27. sjednice održane 22. rujna 2023.
2. Donošenje Godišnjeg plana i programa rada škole 2023./2024.
3. Donošenje Školskog kurikuluma školske godine 2023./2024.
4. Davanje suglasnosti za zapošljavanje učitelja/ice razredne nastave u Programu produženog boravka
5. Davanje suglasnosti za zapošljavanje kuhara/ice
6. Davanje suglasnosti za zakup prostora Sportsko plesni klub Vega -Akrobatski rock'n'roll
7. Pitanja i prijedlozi

Ravnatelj predlaže dopunu dnevnog reda točkom *7. Suglasnost za dopunu radnog vremena stručnog suradnika edukatora rehabilitatora,* točkom *8. Davanje suglasnosti za održavanje izvanučioničke nastave u Sloveniji i Austriji i točkom 9. Davanje suglasnosti za prestanak radnog odnosa Božice Skenderović* dok dosadašnja točka 7. postaje točka *10. Pitanja i prijedlozi.*

Predloženi *dnevni red sa dopunama* prihvaćen je jednoglasno ( 5 glasova „za“) te se prelazi na raspravu po pojedinim točkama.

**Ad. 1. Usvajanje zapisnika 27. sjednice održane 22. rujna 2023.**

Predsjednica Školskog odbora navodi kako je zapisnik poslan u e-mailu zajedno s pozivom. Pita prisutne jesu li pročitali zapisnik i slažu li se s njegovim usvajanjem. Primjedbi nije bilo i predsjednica daje prijedlog na glasovanje.

**Zaključak:** Članovi Školskog odbora jednoglasno su usvojili zapisnik 27. sjednice održane 22. rujna 2023.

**Ad. 2. Donošenje Godišnjeg plana i programa rada škole 2023./2024.**

Predsjednica Školskog odbora daje riječ ravnatelju. Ravnatelj daje uvodno obrazloženje po točki dnevnog reda. Ravnatelj upoznaje članove s prijedlogom Godišnjeg plana i programa rada za školsku godinu 2023./2024. Ravnatelj navodi kako je to temeljni školski dokument čiji je sadržaj propisan Zakonom o odgoju i obrazovanju. Ravnatelj navodi podatke koji su izmijenjeni u odnosu na prošlu godinu. Ravnatelj navodi kako se zaduženja učitelja šalju u Ministarstvo znanosti i obrazovanja do 15. listopada.

Godišnjim planom i programom rada školske ustanove utvrđuje se mjesto, vrijeme, način i izvršitelji poslova, a sadrži:

– podatke o uvjetima rada,

– podatke o izvršiteljima poslova,

– godišnji kalendar rada,

– podatke o dnevnoj i tjednoj organizaciji rada,

– tjedni i godišnji broj sati po razredima i oblicima odgojno-obrazovnog rada,

– planove rada ravnatelja, učitelja, odnosno nastavnika te stručnih suradnika,

– planove rada školskog, odnosno domskog odbora i stručnih tijela,

– plan stručnog osposobljavanja i usavršavanja, u skladu s potrebama škole,

– podatke o ostalim aktivnostima u funkciji odgojno-obrazovnog rada i poslovanja školske ustanove

Nakon provedene rasprave, predsjednica Školskog odbora daje prijedlog na glasanje.

**Zaključak:** Članovi Školskog odbora na prijedlog ravnatelja Škole jednoglasno donose Godišnji plan i program rada za školsku godinu 2023./2024.

**Ad. 3. Donošenje Školskog kurikuluma za školsku godinu 2023./2024.**

Predsjednica Školskog odbora daje riječ ravnatelju. Ravnatelj daje uvodno obrazloženje po točki dnevnog reda. Ravnatelj upoznaje članove s prijedlogom Kurikuluma za 2023./2024. Školski kurikulum je dokument čije su odrednice propisane Zakonom o odgoju i obrazovanju u osnovnoj i srednjoj školi.

Školskim kurikulumom se utvrđuje:

– strategija razvoja škole

– aktivnost, program i/ili projekt

– ciljevi aktivnosti, programa i/ili projekta

– namjena aktivnosti, programa i/ili projekta

– nositelji aktivnosti, programa i/ili projekta i njihova odgovornost

– način realizacije aktivnosti, programa i/ili projekta

– vremenik aktivnosti, programa i/ili projekta

– okvirni troškovnik aktivnosti, programa i/ili projekta

– način njegova praćenja

Ravnatelj navodi kako u Kurikulumu možemo iskazati svoju kreativnost. Kurikulum je tematski podređen Zelenoj školi. Izvannastavne aktivnosti su podijeljene na 5 skupina, od čega su 4 vezane za Zelenu školu (Zeleni mediji, Projekti, Proizvodnja, Meteorologija i Održivi razvoj/ obnovljivi izvori) i ostale izvannastavne aktivnosti koje se ne mogu uklopiti u projekt Zelene škole. Dodatna nastava treba biti proširivanje sadržaja koji se usvajaju na redovnoj nastavi.

Nakon provedene rasprave, predsjednica Školskog odbora daje prijedlog na glasanje.

**Zaključak:** Članovi Školskog odbora na prijedlog Učiteljskog vijeća i ravnatelja Škole jednoglasno donose Kurikulum za školsku godinu 2023./2024.

**Ad 4. Davanje suglasnosti za zapošljavanje učitelja/ice razredne nastave u Programu produženog boravka**

Predsjednica Školskog odbora daje riječ ravnatelju. Ravnatelj daje uvodno obrazloženje po točki dnevnog reda.

Za radno mjesto učitelj/ica razredne nastave u Programu produženog boravka raspisan je natječaj 18.9.2023. (datum početka natječaja) i trajao je do 26.9.2023. (datum završetka natječaja).

Nakon održane rasprave, prijedlog se daje na glasanje.

**Zaključak:** Daje se suglasnost za zapošljavanje učiteljice Ive Odorčić, magistre primarnog obrazovanja na radno mjesto učiteljice u Programu produženog boravka, na određeno puno radno vrijeme, do povratka na rad učiteljice Marine Osonjački.

**Ad 5. Davanje suglasnosti za zapošljavanje kuhara/ice**

Predsjednica Školskog odbora daje riječ tajnici. Natječaj je raspisan u kolovozu, no nitko se nije javio. Ponovljeni natječaj je raspisan 14.9.2023. i trajao je do 22.9.2023. Na natječaj je pristigla jedna molba.

Nakon održane rasprave, prijedlog se daje na glasanje.

Članovi Školskog odbora jednoglasno daju suglasnost na **Odluku ravnatelja o zapošljavanju** **Ivane Turčin** na radno mjesto kuharice na određeno, puno radno vrijeme.

**Ad. 6. Davanje suglasnosti za zakup prostora Sportsko plesni klub Vega -Akrobatski rock'n'roll**

Predsjednica Školskog odbora daje riječ ravnatelju. Ravnatelj daje uvodno obrazloženje po točki dnevnog reda te ističe kako je Sportsko plesni klub Vega poslao zamolbu za zakup hola radi održavanja Akrobatskog rock'n'rolla.

Predsjednica otvara raspravu. Nakon provedene rasprave, predsjednica daje prijedlog na glasovanje. Prisutni su dizanjem ruku dali suglasnost i jednoglasno se donosi **Odluka o davanju suglasnosti za zakup hola Sportsko plesni klub Vega -Akrobatski rock'n'rolla.**

**Ad. 7. Davanje suglasnosti za dopunu radnog vremena stručnog suradnika edukatora rehabilitatora**

Predsjednica Školskog odbora daje riječ ravnatelju. Ravnatelj daje uvodno obrazloženje po točki dnevnog reda. Ravnatelj navodi kako je Ministarstvo znanosti i obrazovanja dalo suglasnost za dopunu radnog vremena stručnom suradniku edukatoru rehabilitatoru.

Nakon održane rasprave, prijedlog se daje na glasanje.

Članovi Školskog odbora jednoglasno daju suglasnost na **Odluku ravnatelja o dopuni radnog vremena** **Mireli Bukovac** na radno mjesto stručnog suradnika edukatora na neodređeno, nepuno radno vrijeme.

**Ad. 8. Davanje suglasnosti za sporazumni prestanak radnog odnosa Božice Skenderović**

Predsjednica Školskog odbora daje riječ ravnatelju. Ravnatelj daje uvodno obrazloženje po točki dnevnog reda. Ravnatelj navodi kako je spremačica Božica Skenderović podnijela zahtjev za raskid Ugovora o radu na određeno vrijeme.

Nakon održane rasprave, prijedlog se daje na glasanje.

Članovi Školskog odbora jednoglasno daju suglasnost na **Odluku ravnatelja o sporazumnom prestanku radnog odnosa Božice Skenderović, na određeno puno radno vrijeme.**

**Ad. 8. Davanje suglasnosti za održavanje izvanučioničke nastave u Sloveniji i Austriji**

Predsjednica Školskog odbora daje riječ ravnatelju. Ravnatelj daje uvodno obrazloženje po točki dnevnog reda. Kurikulumom se planiraju 3 izvanučioničke nastave izvan Hrvatske.

1. Ravnatelj navodi kako je učiteljica Dubravka Vuleša odlučila voditi učenike 7. i 8. razreda u Beč kako bi se upoznali s izvornim govornicima njemačkog jezika.

Nakon održane rasprave, prijedlog se daje na glasanje.

Članovi Školskog odbora jednoglasno daju suglasnost za održavanje izvanučioničke nastave u Beču.

1. Ravnatelj navodi kako učiteljice iz STEM područja vode učenike koji sudjeluju na dodatnoj nastavi Posjet Hiši eksperimentov u Ljubljani.

Nakon održane rasprave, prijedlog se daje na glasanje.

Članovi Školskog odbora jednoglasno daju suglasnost za održavanje izvanučioničke nastave u Ljubljani.

1. Ravnatelj navodi kako učiteljica Dubravka Vuleša vodit će učenike 5. i 6. razreda u Klagenfurt ( Austrija).

Nakon održane rasprave, prijedlog se daje na glasanje.

Članovi Školskog odbora jednoglasno daju suglasnost za održavanje izvanučioničke nastave u Austriji.

**Ad.10. Pitanja i prijedlozi**

Ravnatelj navodi kako je dobio nove informacije o dvorani- vjerojatno će se ići u otkup zemljišta, u tijeku su pregovori o otkupnoj cijeni. Ravnatelj je zamolio Grad da nas informiraju o tome kako ide tijek daljnjih radnji.

Nije bilo drugih pitanja i prijedloga.

Predsjednica zaključuje sjednicu u 19,10 sati.

|  |  |  |
| --- | --- | --- |
| Zapisničar: |  | Predsjednica Školskog odbora |
|  |  |  |
| Monika Sakoman, tajnica |  | Višnja Dianežević |